Foto: The Nation AQSh prezidenti Donald Tramp Liviyaga qarshi 2011 yilda kiritilgan sanksiyalarni yana bir yilga uzaytirdi. Bu haqda Oq uy matbuot xizmati ma’lum qildi. Sanksiyalar Liviyani Muammar Kazzofiy boshqargan vaqtda kiritilgan. “Liviyadagi vaziyat hamon AQShning xavfsizligi va tashqi siyosatiga favqulodda xavf solmoqda va Kazzofiy oila a’’zolari, ularning sheriklari va Liviya milliy yarashuviga qarshilik qilayotgan boshqa shaxslar tomondan aktivlarning olib chiqib ketilishi va boshqa suiiste’molliklardan himoya maqsadida choralar zarur”, deb aytilgan xabarda. Dastlab sanksiyalar ro‘yxatiga Kazzofiyning o‘zi va uning 4 nafar oila a’zosi, Liviya hukumati, markaziy banki kiritilgan bo‘lgan. 2011 yilda Kazzofiy hokimiyatdan ag‘darilib, o‘ldirilgandan keyin Liviya tinchimayapti. Mamlakatda ikki hokimlik amal qiladi.